รัฐบาลไทย-ข่าวทำเนียบรัฐบาล-สีสันวันภาษาไทยทูต 19 ประเทศพูดไทย พร้อมร่วมรณรงค์การใช้ภาษาไทยให้ถูกต้อง วธ. มอบหนังสือหายาก  “ปกีรณำพจนาดถ์และอนันตวิภาค” ให้นายกรัฐมตรี- ครม.
วันพุธที่ 9 สิงหาคม 2566
สีสันวันภาษาไทยทูต 19 ประเทศพูดไทย พร้อมร่วมรณรงค์การใช้ภาษาไทยให้ถูกต้อง วธ. มอบหนังสือหายาก  “ปกีรณําพจนาดถ์และอนันตวิภาค” ให้นายกรัฐมตรี- ครม.
สีสันวันภาษาไทยทูต 19 ประเทศพูดไทย พร้อมร่วมรณรงค์การใช้ภาษาไทยให้ถูกต้อง วธ. มอบหนังสือหายาก  “ปกีรณําพจนาดถ์และอนันตวิภาค” ให้นายกรัฐมตรี- ครม. เผยแพร่ความรู้คําศัพท์ในภาษาไทย เป็นประโยชน์ต่อการค้นคว้าทางอักษรศาสตร์
สีสันวันภาษาไทยทูต 19 ประเทศพูดไทย พร้อมร่วมรณรงค์การใช้ภาษาไทยให้ถูกต้อง วธ. มอบหนังสือหายาก “ปกีรณําพจนาดถ์และอนันตวิภาค” ให้นายกรัฐมตรี- ครม. เผยแพร่ความรู้คําศัพท์ในภาษาไทย เป็นประโยชน์ต่อการค้นคว้าทางอักษรศาสตร์และเป็นหนังสือเก่าที่หาต้นฉบับได้ยาก
วันที่ 25 กรกฎาคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวภายหลังการประชุมคณะรัฐมนตรี (ครม.) ว่า เนื่องในวันที่ 29 กรกฎาคม ของทุกปี เป็นวันภาษาไทยแห่งชาติ รัฐบาล โดยกระทรวงวัฒนธรรม (วธ.) ได้ดําเนินการจัดงานเนื่องในวันภาษาไทยแห่งชาติมาอย่างต่อเนื่อง เพื่อน้อมนําพระบรมราโชบายและพระราชปณิธานของพระบาทสมเด็จพระเจ้าอยู่หัว ในการทรงงาน เพื่อสืบสาน รักษาและต่อยอดแนวพระราชดําริ ด้านภาษาไทยของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมถึงเพื่อกระตุ้นให้เด็ก เยาวชน และประชาชนชาวไทย ตลอดจนสถาบันการศึกษา องค์กร หน่วยงานต่าง ๆ ทั้งภาครัฐและภาคเอกชนตระหนักในความสําคัญของภาษาไทยและใช้ให้ถูกต้อง ในโอกาสนี้ทาง วธ. โดยกรมศิลปากร ได้มอบหนังสือ “ปกีรณําพจนาดถ์และอนันตวิภาค” ให้กับนายกรัฐมนตรี และครม. ด้วย
นายอิทธิพล กล่าวต่อไปว่า หนังสือแบบเรียน “ปกีรณําพจนาดถ์และอนันตวิภาค” (ปะ-กี-ระ-นํา-พด-จะ-นาด-และ-อะ-นัน-ตะ-วิ-พาก) เป็นหนังสือแบบเรียนนี้เป็นผลงานของพระยาศรีสุนทรโวหาร (น้อย อาจารยางกูร) แต่งขึ้น สําหรับใช้เป็นแบบเรียนภาษาไทยเมื่อครั้งพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ปฏิรูประบบการศึกษาไทย แบบเรียนปกีรณําพจนาดถ์ เป็นเพลงยาวอธิบายคําภาษาไทยที่จําเป็นต้องอธิบายเป็นพิเศษ เช่น คําพ้อง คําที่กําหนดวิธีการอ่านเขียน คําที่มีความหมายต่างไปจากภาษาต้นทาง ฯลฯ และแบบเรียนอนันตวิภาค เป็นแบบเรียนคําศัพท์ภาษาไทย โดยจําแนกหมวดหมู่ตามภาษาต้นทาง เช่น สยามพากย์ (คําภาษาไทย) กัมพุชพากย์ (คําที่มาจากภาษาเขมร) มคธพากย์และสังสกฤษฎพากย์ (คําที่มาจากภาษาบาลีและสันสกฤต) ฯลฯ เป็นหนังสือที่ให้ความรู้คําศัพท์ในภาษาไทย เป็นประโยชน์ต่อการค้นคว้าทางอักษรศาสตร์และเป็นหนังสือเก่าที่หาต้นฉบับได้ยาก
รัฐมนตรีว่าการกระทรวงวัฒนธรรม กล่าวอีกว่า นอกจากนี้ วธ. ได้รับความร่วมมือจากทางสถานเอกอัครราชทูตต่างประเทศประจําประเทศไทย จัดทําวีดิทัศน์ส่งเสริมการใช้ภาษาไทยด้วย โดยปีนี้เป็นที่น่ายินดีว่ามีสถานเอกอัครราชทูตที่เข้าร่วมกิจกรรม 19 ประเทศ ประกอบด้วย 1. สถานเอกอัครราชทูตราชอาณาจักรกัมพูชาประจําประเทศไทย 2. สถานเอกอัครราชทูตแคนาดาประจําประเทศไทย 3. สถานเอกอัครราชทูตสาธารณรัฐชิลีประจําประเทศไทย 4. สถานเอกอัครราชทูตสาธารณรัฐโคลอมเบียประจําประเทศไทย 5. สถานเอกอัครราชทูตสาธารณรัฐกัวเตมาลาประจําประเทศไทย 6. สถานเอกอัครราชทูตสาธารณรัฐอินโดนีเซียประจําประเทศไทย 7. สถานเอกอัครราชทูตรัฐอิสราเอลประจําประเทศไทย 8. สถานเอกอัครราชทูตสาธารณรัฐอิตาลีประจําประเทศไทย 9. สถานเอกอัครราชทูตญี่ปุ่นประจําประเทศไทย 10. สถานเอกอัครราชทูตสาธารณรัฐเกาหลีประจําประเทศไทย 11. สถานเอกอัครราชทูตรัฐคูเวตประจําประเทศไทย 12. สถานเอกอัครราชทูตสาธารณรัฐประชาธิปไตยประชาชนลาวประจําประเทศไทย 13. สถานเอกอัครราชทูตสหรัฐเม็กซิโกประจําประเทศไทย 14. สถานเอกอัครราชทูตนิวซีแลนด์ประจําประเทศไท 15. สถานเอกอัครราชทูตสาธารณรัฐปานามาประจําประเทศไทย 16.สถานเอกอัครราชทูตราชอาณาจักรสวีเดนประจําประเทศไทย 17. สถานเอกอัครราชทูตสมาพันธรัฐสวิสประจําประเทศไทย 18. สถานเอกอัครราชทูตสาธารณรัฐประชาธิปไตยติมอร์-เลสเตประจําประเทศไทย 19. สถานเอกอัครราชทูตสหรัฐอเมริกาประจําประเทศไทย โดย วธ.ขอขอบคุณสถานเอกอัครทูตต่างประเทศที่ได้ให้ความร่วมมือในโอกาสดังกล่าว และได้นําเผยแพร่ทุกช่องทางเพื่อร่วมรณรงค์การใช้ภาษาไทยด้วย https://youtu.be/k05RpRLpUrs